Audrius Skaistys

Biografija

Audrius Skaistys gimė 1974 m. balandžio 13 dieną Vilniuje tarnautojų šeimoje. Tėvas – Rimantas Antanas Skaistis – landšafto inžinierius, mama - Ona Skaistienė (Mockutė) – medicinos felčerė. Senelis Povilas Skaistis – sovietinės valdžios represuotas 1945 m. - politinis kalinys, būdamas pasiturintis ūkininkas dalyvavo Lietuvos šaulių sąjungos veikloje, o taip pat 1941 metų birželio 22-28 dienomis Antašavos apylinkėse inicijavo sukilimą prieš sovietų valdžią  
Nuo  jaunystės dalyvavo mokykliniame folkloro ansamblyje „Kubilas“ su Lietuvos išsilaisvinimo judėjimais (folkloro, gamtosaugos, keliautojų sąjūdžiu) išaugančiu į antisovietinį pasipriešinimą ir būdamas 14-metis – 1988 m. rugsėjo 28 d. dalyvavo Vilniaus Katedros aikštėje vykusiame mitinge, kuris dėl savo brutalaus išvaikymo buvo pramintas „bananų baliumi“. Nuo 1989 metų palaikydavo viešąją tvarką Lietuvos Sąjūdžio mitingų ir Lietuvos Sąjūdžio Seimo suvažiavimų metu kaip „žaliaraištis“. 1989 m. rugpjūčio 23 dieną minint Ribentropo-Molotovo sutarties  ir slaptųjų protokolų, padalinusių Europą, pasirašymo  50-tąsias metines kartu su tėvais, broliu – Gediminu Skaisčiu ir sese – Ieva Skaistyte dalyvavo Baltijos kelio akcijoje.
1990 metais įstojo į atsikūrusią Lietuvos šaulių sąjungą Būdamas LŠS nariu 1991 m. sausio 8-14 dienomis apgynė Lietuvos parlamentą (Aukščiausiąją Tarybą), vėliau saugojo kitus svarbius objektus: Vilniaus savivaldybę, Gedimino pilies bokštą, 1991m. birželio-rugpjūčio mėnesiais saugojo Aukščiausiąją tarybą (Atkuriamąjį Seimą).  Nuo 1996 metų šaulių yra išrinktas Lietuvos šaulių sąjungos Centro valdybą ir šiuo metu yra ilgiausią laiko tarpą išbuvęs šios LŠS valdymo institucijos narys.
Mykolo Romerio universitete A.Skaistys 2011-06-23 apgynė Socialinių mokslų Teisės krypties disertaciją „Teisinis priesaikos institutas ir jo socialinis vaidmuo“
Nuo 2018 metų Vilniaus m. savivaldybės tarybos narys

Mokslinių publikacijų sąrašas:

Skaistys A. Šaulio priesaikos misija ir jos įgyvendinimas. Socialinių mokslų studijos. 2011, 3(2): 687–708.
Skaistys A. Priesaikos institutas ir jo įgyvendinimo problemos. Jurisprudencija. 2004, 54 (46): 16–28.
Skaistys A. Kai kurie priesaikos teisinio instituto istoriniai aspektai Lietuvoje iki XVIII amžiaus. Jurisprudencija. 2007, 11(101): 50–57.

Šeima

A.Skaistys su žmona – Gintare Skaiste (Šimonytė) – 2016-2020 Lietuvos Respublikos Seimo nare, išrinkta daugiamandatėje apygardoje,  augina du vaikus – Henrietą ir Lauryną.

Politika, mokslai

1995 m. baigė Mykolo Romerio universitetas, bakalauro studijas
1998 m. baigė Mykolo Romerio universitetas, teisės mokslų magistro studijas studijas
2011 m. baigė Mykolo Romerio universitetas, Socialinių mokslų Teisės krypties daktaro studijas
Nuo 1995 m. iki 1998 m. LR Vidaus reikalų ministerijos Štabo Valdymo organizavimo skyriaus inspektorius
Nuo 1998 m. iki 1999 m. LR Seimo Nacionalinio saugumo ir gynybos komiteto patarėjas
Nuo 1999 m. iki 2001 m. LR Seimo Nacionalinio saugumo ir gynybos komiteto (NSGK) vyresnysis patarėjas
Nuo 2001 m. iki 2003 m. LR Specialiųjų tyrimų tarnybos (STT) Analitinio organizacinio skyriaus, Strateginių tyrimų grupės, (nuo 2002-07-01 Korupcijos prevencijos valdybos, Prevencijos ir priežiūros skyriaus) vyriausiasis specialistas, specialusis agentas patarėjas
Nuo 2003 m. iki 2004 m. LR Specialiųjų tyrimų tarnybos (STT) Korupcijos prevencijos valdybos, Prevencijos ir priežiūros skyriaus viršininko pavaduotojas, specialusis agentas
Nuo 2005 m. iki 2007 m. ir nuo 2012 m. iki 2014 m. Romerio universiteto Teisės fakulteto Teisės filosofijos katedros dėstytojas
Nuo 2006 m. iki 2012 m. Vilniaus miesto valstybinės kalbos mokėjimo kvalifikavimo ir LR Konstitucijos pagrindų komisijos narys
Nuo 2004 m. iki 2012 m. LR Seimo kanceliarijos Švietimo, mokslo ir kultūros komiteto (ŠMKK) biuro eurointegracinis patarėjas
Nuo 2012 m. iki 2016 m. LR Vyriausybės atstovas Vilniaus apskrityje
Nuo 2016 m. iki dabar Kultūros paveldo departamento prie Kultūros ministerijos (KPD) direktoriaus pavaduotojas.
Nuo 2018 m. iki dabar Vilniaus m. savivaldybės tarybos narys.